కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Ind vs Pak: పాక్‌తో ఇక ద్వైపాక్షిక సిరీస్ కష్టమే..! :గంగూలీ
ప్రపంచకప్‌లో పాక్‌తో మ్యాచ్‌పై ప్రజల మనోభావాల్ని నేను అర్థం చేసుకోగలను. పాక్ దుశ్చర్యకి భారత్ ధీటుగా బదులివ్వాలని వారు కోరుకుంటున్నారు. నా అభిప్రాయం కూడా అదే.. కానీ..? -గంగూలీ
Samayam Telugu | Updated:
Feb 21, 2019, 11:16AM IST
Ind vs Pak: పాక్‌తో ఇక ద్వైపాక్షిక సిరీస్ కష్టమే..! :గంగూలీ
హైలైట్స్
ఇంగ్లాండ్ వేదికగా మే 30 నుంచి ప్రపంచకప్ మొదలు
జూన్ 16న భారత్, పాకిస్థాన్ మధ్య మ్యాచ్
ఆ మ్యాచ్‌ను బహిష్కరించాలని టీమిండియాకి పెరుగుతున్న డిమాండ్స్
దేశ ప్రజల మనోభవాల్ని అర్థం చేసుకోగలనని గంగూలీ వ్యాఖ్య
పుల్వామా ఉగ్రదాడి నేపథ్యంలో.. భారత్, పాకిస్థాన్ మధ్య ప్రపంచకప్‌లో భాగంగా జూన్ 16న జరగాల్సిన మ్యాచ్‌ గురించి ఇప్పుడు విస్తృత చర్చ నడుస్తోంది. పాకిస్థాన్ దుశ్చర్య కారణంగా 40 మంది జవాన్లు అసువులుబాసినా.. పాక్‌తో క్రికెట్‌ ఆడటం అవసరమా..? ఆ మ్యాచ్‌ను బహిష్కరించి ప్రపంచకప్‌ వేదికగా జవాన్లకి నివాళి అర్పించాలని పెద్ద ఎత్తున అభిమానులు కోరుతున్నారు. ఒకవేళ ఆ మ్యాచ్‌ను భారత్ బహిష్కరిస్తే.. అప్పుడు పాక్ విజేతగా నిలిచి రెండు పాయింట్లు చేజిక్కించుకుంటుంది. దీంతో.. తాము ఇప్పట్లో ఎలాంటి నిర్ణయం తీసుకోలేమని కేంద్ర ప్రభుత్వ ఆదేశాల కోసం ఎదురుచూస్తున్నట్లు భారత క్రికెట్ నియంత్రణ మండలి (బీసీసీఐ) చెప్పుకొస్తోంది. పాక్‌తో మ్యాచ్‌ను భారత్ ఆడకపోతే పాయింట్లతో పాటు.. కనీసం రూ.100కోట్లుపైనే బ్రాడ్‌కాస్టర్స్‌కి నష్టపరిహారం చెల్లించాల్సి రావొచ్చు.